|  |  |  |
| --- | --- | --- |
|  | Pöytäkirja |  |
|  | 15.3.2024 | VN/30920/2023  numero |
|  |  |  |
|  |  |  |
|  |  |  |

**Pöytäkirja: Hallinnollisen taakan keventämisen ja norminpurun ohjausryhmän kokous 2/2024**

|  |  |
| --- | --- |
| Aika | Tiistai 12.3.2024  klo 10:00-11:30 |
| Paikka | Nh. Loppupeli, Mariankatu 9 |
| Läsnä  Poissa | Valtiosihteeri Mika Nykänen, työ- ja elinkeinoministeriö (pj)  Erityisavustaja Lassi Noponen, työ- ja elinkeinoministeriö (vpj)  Lainsäädäntöjohtaja Kimmo Kiiski, liikenne- ja viestintäministeriö  Hallitusneuvos Vilppu Talvitie, maa- ja metsätalousministeriö  Lainsäädäntöjohtaja Susanna Siitonen, oikeusministeriö  Lainsäädäntöneuvos Eerikki Nurmi, opetus- ja kulttuuriministeriö  Hallitusneuvos Minnamaria Nurminen, puolustusministeriö  Hallitusneuvos Hanna-Mari Pekuri, sosiaali- ja terveysministeriö  Lainsäädäntöjohtaja Sami Kivivasara, työ- ja elinkeinoministeriö  Lainsäädäntöjohtaja Heidi Kaila, valtioneuvoston kanslia  Lainsäädäntöjohtaja Jouko Narikka, valtiovarainministeriö  Pysyvät asiantuntijat:  Erityisasiantuntija Essi Römpötti, lainsäädännön arviointineuvosto  EU-erityisasiantuntija Paula Laine-Nordström, valtioneuvoston kanslia  Sihteeristö:  Neuvotteleva virkamies Anu Laitinen, työ- ja elinkeinoministeriö  Erityisasiantuntija Tiina Haanpää, työ- ja elinkeinoministeriö  Kaupallinen neuvos Petri Kuurma, ulkoministeriö  Hallitusneuvos Hanna Helinko, sisäministeriö  Lainsäädäntöjohtaja Johanna Korpi, ympäristöministeriö  Erityisasiantuntija Erno Mähönen, työ- ja elinkeinoministeriö |

1. **Kokouksen avaus ja läsnäolijoiden toteaminen**

Kokouksen puheenjohtaja avasi kokouksen 10:00. Todettiin paikallaolijat.

1. **Asialistan hyväksyminen**

Hyväksyttiin muutoksitta.

1. **Edellisen pöytäkirjan hyväksyminen**

Hyväksyttiin muutoksitta.

1. **Taakan vähentäminen ja norminpurku: ohjausryhmän työsuunnitelma vuodelle 2024**

Laitinen esitteli luonnoksen ohjausryhmän työsuunnitelmaksi. Käytiin keskustelua rajauksissa, kuten poisrajausten perusteista ja vaikutuksen mahdollisesta vähimmäisrajasta. Todettiin, että pienetkin vaikutukset kontribuoivat yhteisvaikutukseen. Puheenjohtaja totesi, että on tärkeää muistaa kevennykset jatkuvasti lainvalmistelussa sekä saada eri virastot aktiivisesti mukaan.

1. **Tilannekatsaukset**
2. **Hallinnollinen taakka uudessa sääntelyssä (Yksi sisään, yksi ulos –periaate)**

Haanpää esitteli tilannekatsauksen ministeriöiden välisen asiantuntijaryhmän (taakkaverkosto) työn etenemiseen. Keskustelussa tuotiin esille mm. asetusten mahdollinen rooli taakan aiheuttajana ja tunnistettujen taakkavaikutuksia sisältävien hallitusten esitysten määrä suhteessa lainsäädäntösuunnitelmaan. Todettiin, että ohjausryhmässä on tärkeä käydä keskustelua siitä, onko kaikki taakkavaikutuksia sisältävät hankkeet otettu huomioon. Puheenjohtaja totesi, että lainsäädäntösuunnitelman kokonaiskuvaa on hyvä tarkastella työn edetessä.

1. **Norminpurku voimassa olevasta sääntelystä**

Laitinen esitteli periaatteet norminpurkutyön edistämiseksi ja etenemisen seurannaksi. Käytiin keskustelua normin määritelmästä liittyen mm. viranomaisten ohjeisiin sekä toimeenpanon ja hallinnon sisäisen työn sujuvoittamiseen. Ministeriöt kartoittavat mahdollisia norminpurkuhankkeita omissa ministeriöissään. Puheenjohtaja totesi, että asiaan palataan seuraavassa kokouksessa. Kokoukseen pyydetään myös tilannekatsaus VM:n kuntien norminpurkuhankkeesta.

1. **EU-lainsäädännön aiheuttama taakka**

Haanpää esitteli etenemistavan seurata EU-lainsäädännön yrityksille aiheuttamaa hallinnollista taakkaa. Käytiin keskustelua siitä, millaisia raskaita EU-säädöksiä on tullut, miten erilaisia tiedoksiantovelvoitteita voisi vähentää ja miten ohjausryhmässä tehtyjä havaintoja voisi hyödyntää valtioneuvoston yhteisissä EU-valmistelun prosesseissa. Ministeriöt tarkastelevat ja pyrkivät tunnistamaan keskeisimmät yrityksille hallinnollista taakkaa aiheuttavat EU-säädökset omalta hallinnonalaltaan. Puheenjohtaja totesi, että näihin palataan seuraavassa kokouksessa.

1. **Muut asiat**

Laitinen kertoi terveiset yrittäjyyden neuvottelukunnan kokouksesta 16.2.2024, jossa sihteeristö oli käynyt esittelemässä hallinnollisen taakan keventämisen ja norminpurun tavoitteita. Neuvottelukunnan jäsenet laativat omia ehdotuksiaan keventämistoimista kevään aikana.

1. **Seuraavat kokoukset**

* Keskiviikko 24.4.2024 klo 9-10:30, nh. Snellmanni, VN-Linna
* Maanantai 9.9.2024 klo 14-15:30, nh. Katariina, Kirkkokatu 12
* Tiistai 12.11.2024 klo 10-11:30, nh. Katariina, Kirkkokatu 12

Esteen sattuessa ohjausryhmän jäsen voi lähettää kokoukseen sijaisen.

1. **Kokouksen päättäminen**

Puheenjohtaja päätti kokouksen 11:25.

Jakelu Ohjausryhmän jäsenet